SCB Financial Markets คาดกรอบเงินวันนี้ 33.70-34 บ./ดอลลาร์
SCB Financial Markets คาดเงินวันนี้ (12 พ.ค.66) เคลื่อนไหวในกรอบ 33.70-34.00บาท/ดอลลาร์
SCB Financial Markets คาดเงินวันนี้ (12 พ.ค.66) เคลื่อนไหวในกรอบ 33.70-34.00บาท/ดอลลาร์
12 พ.ค. 2566

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (12 พ.ค.66) เคลื่อนไหวในกรอบ 33.70-34.00 บาท/ดอลลาร์ โดยค่าเงินดอลลาร์ปรับแข็งค่าขึ้นเทียบสกุลอื่น หลังจากตลาดกังวลจากเรื่องภาคแรงงานสหรัฐที่อ่อนแอจากคนขอรับสวัดิการว่างงานครั้งแรกเพิ่มขึ้นสูงสุดในสัปดาห์ที่ผ่านมา เพิ่มขึ้น 22,000 ราย สู่ระดับ 264,000 ราย
อีกทั้งความกังวลของตลาดยังเกิดจากวิกฤตธนาคารสหรัฐที่เวสต์แพ็คแบงก์ รายงานว่าเงินฝากดิ่งลงราว 16.9% ในไตรมาส 1/66 รวมไปถึงการยังไม่บรรลุข้อตกลงเรื่องการขยายเพดานหนี้สหรัฐ
ตัวเลขดัชนีราคาผู้ผลิต (PPI) สหรัฐฯ ปรับตัวขึ้นมาที่ 2.3% ในขณะที่ PPI จีนปรับลดลง 3.6% กดดันตลาดต่อภาพรวมเศรษฐกิจหลังโควิด